याद रहे कि ऐसा ही तनावपूर्ण रिश्ता ओमप्रकाश राजभर की एसपीएसपी का योगी सरकार के साथ है। राजभर ने तो कैराना तथा नूरपुर में भाजपा की हार के बाद, बाकायदा योगी की जगह ओबीसी मुख्यमंत्री की मांग भी उठा दी है। उधर अनुसूचित जातियों के सहयोगी पार्टियों के केंद्रीय मंत्रियों समेत, अनेक भाजपा सांसदों ने, मोदी-योगी राज मे वंचित तबकों के साथ अन्याय होने की खुलकर शिकायत की है। संघ के कड़े बंधन के बावजूद, एनडीए गठबंधन की गांठें ढीली हो रही हैं। 2019 तक इस गठजोड़ में और टूट-फूट भी हो सकती है। कुशवाह ने सही कहा--भाजपा के लिए खतरे की घंटी बज गयी है।